
VIEŠOSIOS ĮSTAIGOS LIETUVOS ENERGETIKOS AGENTŪROS
DIREKTORIUS

ĮSAKYMAS
DĖL VIEŠOSIOS ĮSTAIGOS LIETUVOS ENERGETIKOS AGENTŪROS 2025 M. GRUODŽIO 30 D. ĮSAKYMO NR. V-92-(1.3E) „DĖL VIEŠOSIOS ĮSTAIGOS LIETUVOS ENERGETIKOS AGENTŪROS 2024 M. BIRŽELIO 28 D. ĮSAKYMO NR. V-56-(1.3E) „DĖL ATLIKTŲ ENERGIJOS VARTOJIMO AUDITŲ ATASKAITŲ ATITIKTIES PATIKROS IR KOKYBĖS VERTINIMO REGLAMENTO PATVIRTINIMO“ PAKEITIMO“ PAKEITIMO

2026 m. birželio 15 d. Nr. V-40-(1.3 E)
Vilnius

Vadovaudamasi Viešosios įstaigos Lietuvos energetikos agentūros įstatų, patvirtintų Lietuvos Respublikos energetikos ministro 2022 m. liepos 1 d. įsakymu Nr. 1-211 „Dėl Viešosios įstaigos Lietuvos energetikos agentūros įstatų patvirtinimo“, 40.2 papunkčiu, Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo, patvirtinto Lietuvos Respublikos energetikos ministro 2012 m. rugpjūčio 2 d. įsakymu Nr. 1-148 „Dėl Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo patvirtinimo“, 811 punktu bei Įmonių pareigų įgyvendinant energijos naudojimo vadybos sistemą arba energijos vartojimo auditą bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašu, patvirtintu Lietuvos Respublikos energetikos ministro 2017 m. vasario 22 d. įsakymu Nr. 1-46 „Dėl Įmonių pareigų įgyvendinant energijos naudojimo vadybos sistemą arba energijos vartojimo auditą bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašo patvirtinimo“, 17 punktu,
p a k e i č i u Atliktų energijos vartojimo auditų ataskaitų atitikties patikros ir kokybės vertinimo reglamentą, patvirtintą viešosios įstaigos Lietuvos energetikos agentūros direktoriaus 2025 m. gruodžio 30 d. įsakymu Nr. V-92-(1.3E) „Dėl viešosios įstaigos Lietuvos energetikos agentūros 2024 m. birželio 28 d. įsakymo Nr. V-56-(1.3E) „Dėl atliktų energijos vartojimo auditų ataskaitų atitikties patikros ir kokybės vertinimo reglamento patvirtinimo“ pakeitimo“ (toliau – Reglamentas):
1. Pakeičiu Reglamento 4 punktą ir jį išdėstau taip:
„4. Reglamentas parengtas vadovaujantis Lietuvos Respublikos energijos vartojimo efektyvumo didinimo įstatymu, Metodika technologiniuose procesuose ir įrenginiuose, Ankstesne metodika pastatuose, Metodika pastatuose, Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašu, patvirtintu Lietuvos Respublikos energetikos ministro 2012 m. rugpjūčio 2 d. įsakymu Nr. 1-148 „Dėl Energijos vartojimo pastatuose, įrenginiuose ir technologiniams procesams audito atlikimo tvarkos ir sąlygų ir energijos vartojimo pastatuose, įrenginiuose ir technologiniams procesams auditą atliekančių specialistų rengimo ir atestavimo tvarkos aprašo patvirtinimo“ (toliau – Specialistų rengimo ir atestavimo tvarkos aprašas), Įmonių pareigų įgyvendinant energijos naudojimo vadybos sistemą arba energijos vartojimo auditą (toliau – Įpareigotosios įmonės) bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašu, patvirtintu Lietuvos Respublikos energetikos ministro 2017 m. vasario 22 d. įsakymu Nr. 1-46 „Dėl Įmonių pareigų įgyvendinant energijos naudojimo vadybos sistemą arba energijos vartojimo auditą bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašo patvirtinimo“ (toliau – Įpareigotųjų įmonių tvarkos aprašas), Audito transporto priemonėse metodika.“.
2. Pakeičiu Reglamento 7 punktą ir jį išdėstau taip:
„LEA pagal Specialistų rengimo ir atestavimo tvarkos aprašo reikalavimus ir Įpareigotųjų įmonių tvarkos aprašo nuostatas pateiktų ir atliktų auditų ataskaitų atranka atitikties patikrinimui LEA yra atliekama šia prioriteto tikrinimui tvarka:“.
3. Papildau Reglamentą  nauju 8 punktu, ir jį išdėstau taip:
„8. Vadovaujantis Įpareigotųjų įmonių tvarkos aprašo 17 punkto nuostatomis, atitikties patikrai yra atrenkama nuo 5 iki 20 procentų visų pateiktų auditų Įpareigotose įmonėse ataskaitų. Tikslus atitikties patikrai atrinktų auditų Įpareigotose įmonėse ataskaitų procentas pasirenkamas atsižvelgiant į audito ataskaitų teikimo LEA kiekius ir (ar) audito ataskaitų apimtis bei Reglamento 2 punkte nurodyto LEA padalinio žmogiškuosius išteklius. Sprendimą dėl konkretaus auditų Įpareigotose įmonėse ataskaitų procento atitikties patikrai priima Centro vadovas.“.
4. Pripažįstu netekusiu galios Reglamento 17 punktą.
5. Pernumeruoju Reglamento 8 – 16 punktus, buvusius Reglamento 8–16 straipsnius atitinkamai laikant  9–17 punktais.
6. Pakeičiu Reglamento 17 punktą ir jį išdėstau taip:
„17. Audito ataskaitų iš Reglamento 16 punkte nurodyto atlikto atrinktų auditų sąrašo atrinkimas kokybės vertinimui Centro vadovo yra atliekamas šia tvarka:“.
7. Pakeičiu Reglamento 17.2 papunktį ir jį išdėstau taip:
„17.2. Auditų ataskaitų kiekis atrenkamas atsižvelgiant į auditų atitikties patikros rezultatus, kai prioritetas tikrinimui suteikiamas audito ataskaitoms, kurių atitiktis Metodikai technologiniuose procesuose ir įrenginiuose, Metodikai pastatuose arba Audito transporto priemonėse metodikai yra blogiausiai įvertinta (audito ataskaitos atitiktis metodikai 30 proc. ir mažiau);“.
8.  Pakeičiu Reglamento 23.2.2 papunktį ir jį išdėstau taip:
„23.2.2. pasiūlymus dėl audito ataskaitos kokybės vertinimo rezultatų perdavimo Auditorių atestavimo komisijai svarstyti dėl auditoriaus kvalifikacijos atestato galiojimo panaikinimo, jei nustačius tuos pačius pažeidimus nepraėjo 12 mėnesių po įspėjimo pateikimo dienos.“.
9. Pakeičiu Reglamento 26 punktą ir jį išdėstau taip:
„26. Pasiūlymas dėl auditoriaus kvalifikacijos atestato galiojimo panaikinimo įforminamas Centro vadovo  kvalifikuotu elektroniniu parašu pasirašomu raštu, ir kartu su audito ataskaitos kokybės vertinimo lapais per 5 darbo dienas nuo jų registravimo DBSIS dienos el. paštu išsiunčiami Auditorių atestavimo komisijai.“.
10. Pripažįstu netekusiu galios Reglamento 2 priedo lentelės 2 punktą, atitinkamai pernumeruojant toliau einančius punktus ir papunkčius, ir atitinkamą pastabą po lentele.
11. Pakeičiu Reglamento 8 priedo lentelės 2 punktą ir pastabą po lentele ir juos išdėstau taip:
„Ar pateiktas įmonės veiklą apibūdinantis aprašymas bei duomenys (Metodikos 1, 2, 3, 4, 5 priedai, Įpareigotųjų įmonių tvarkos aprašo) yra pakankamai teisingai įvertinti?“
„Įpareigotųjų įmonių tvarkos aprašas – įmonių pareigų įgyvendinant energijos naudojimo vadybos sistemą arba energijos vartojimo auditą bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašu, patvirtintu Lietuvos Respublikos energetikos ministro 2017 m. vasario 22 d. įsakymu Nr. 1-46 „Dėl Įmonių pareigų įgyvendinant energijos naudojimo vadybos sistemą arba energijos vartojimo auditą bei šių pareigų laikymosi priežiūros ir energijos vartojimo audito atlikimo kokybės priežiūros tvarkos aprašo patvirtinimo““.

